Λεωφόρος Μίκη Θεοδωράκη (Θεσσαλονίκη)

Η Λεωφόρος Μίκη Θεοδωράκη (πρώην Λαγκαδά) είναι η κύρια βόρεια είσοδος της Θεσσαλονίκης από την Ανατολική Μακεδονία και κύρια έξοδος προς αυτή. 
Ξεκινάει από την Πλατεία Δημοκρατίας και καταλήγει στη διασταύρωση της βιομηχανίας τσιμέντου ΤΙΤΑΝ, στην Εγνατία Οδό.
Διασταυρώνεται με σημαντικούς οδικούς άξονες, όπως η Εθνική Οδός 11, η Περιφερειακή Οδός, η Οδός Ακριτών, η Οδός Αγίων Πάντων και η Εγνατία.
Από την Πλατεία Δημοκρατίας μέχρι τη διασταύρωση με την οδό Ακριτών διαθέτει 4 λωρίδες κυκλοφορίας (δύο ανά κατεύθυνση) και από την οδό Ακριτών και βορειότερα 6 λωρίδες (τρεις ανά κατεύθυνση), ενώ διαθέτει και παράπλευρο οδικό δίκτυο. Αποτελεί μέρος της Εθνικής Οδού 2.

Την περίοδο πριν από τους Ολυμπιακούς Αγώνες κατεδαφίστηκε ο μαντρότοιχος του Στρατοπέδου Παύλου Μελά, διαπλατύνθηκαν τα ρεύματα κυκλοφορίας με την ταυτόχρονη κατεδάφιση των παραπηγμάτων που βρίσκονταν παραπλεύρως. Από το 2014 στην Οδό πραγματοποιούνται εργασίες συντήρησης, αναβάθμισης και κατασκευής πεζογεφυρών. Το 2021 άρχισε η οριστική μελέτη για τη διαπλάτυνση του ενός χιλιομέτρου από την οδό Αγίων Πάντων μέχρι το πρώην στρατόπεδο Παύλου Μελά. 

 Μετονομασία 
Το 2021, τα δημοτικά συμβούλια των δήμων Θεσσαλονίκης, Αμπελοκήπων - Μενεμένης, Νεάπολης-Συκεών και Παύλου Μελά αποφάσισαν, για πρώτη φορά, ομόφωνα τη μετονομασία της Οδού Λαγκαδά σε Λεωφόρο Μίκη Θεοδωράκη όμως η Αποκεντρωμένη Διοίκηση Μακεδονίας - Θράκης απέρριψε την αλλαγή επικαλώντας λόγους σύγχυσης για τους πολίτες. 

Στα τέλη του 2023 και οι τέσσερις γειτονικοί δήμοι επανέλαβαν την ψήφιση και έγκριση της μετονομασίας της οδού και μάλιστα αυτή την φορά ταυτοχρόνως. Τον Ιανουάριο 2024, η αρμόδια επιτροπή της Αποκεντρωμένης Διοίκησης απέρριψαν εκ νέου την αλλαγή επικαλούμενη "μη επαρκώς αιτιολογημένη ανάγκη μετονομασίας".

Το 2024, σύσσωμοι οι τέσσερις δήμοι ενέκριναν για τρίτη φορά την μετονομασία της οδού. Στις 27 Αυγούστου 2024, κατόπιν αλλαγής της σύνθεσης της, η αρμόδια επιτροπή της ΑΔΜΘ ενέκρινε οριστικά την μετονομασία της οδού σε Λεωφόρο Μίκη Θεοδωράκη, απόφαση η οποία αναμένεται να εφαρμοστεί το 2025. Την υποστήριξή του σε αυτή την αλλαγή εξέφρασε και ο πρόεδρος του Μουσείου Μίκη Θεοδωράκη, Παρασκευάς Παρασκευόπουλος.

Την 1η Ιανουαρίου 2025 έγινε η επίσημη μετονομασία της σε Λεωφόρο Μίκη Θεοδωράκη, με την πρώτη πινακίδα να τοποθετείται στις 2/1 από τον δήμο Αμπελοκήπων - Μενεμένης, στο σημείο όπου τέμνονται τα όρια του δήμου με τη λεωφόρο. Σύντομα αναμένεται να ακολουθήσουν και οι υπόλοιποι δήμοι.

 Αξιοθέατα 
Στον άξονα της Λεωφόρου Μίκη Θεοδωράκη βρίσκονται σημαντικά κτίρια και υποδομές όπως:
Σταθμός Δημοκρατίας (Μετρό Θεσσαλονίκης)
Δωδεκαώροφες πολυκατοικίες
Ανδριάντας του αντιστασιακού ήρωα Γεωργίου Ιβάνοφ
Συμμαχικά Κοιμητήρια του Ζέιτενλικ
Πρώην Στρατόπεδο Παύλου Μελά (που μετασχηματίζεται σε Μητροπολιτικό Πάρκο που μεταξύ άλλων θα στεγάζει Μουσείο Μικρασιατικού Προσφυγικού Ελληνισμού και Μουσείο Αρχαιοτήτων Μετρό)
Μνημείο Εθνικής Αντίστασης Σταυρούπολης
Δημαρχείο Δήμου Παύλου Μελά
Κέντρο Πολιτισμού Χρήστος Τσακίρης
Ιερός Ναός Αγίου Ελευθερίου Σταυρούπολης

 Διαδρομή 
 Κόμβος  Προορισμός  Σημειώσεις 20px|link=|alt=Ανισόπεδος κόμβος (Κ4) 30px 30px: Λαγκαδάς, Σέρρες, Καβάλα  Δείτε Εγνατία Οδός 20px|link=|alt=Έξοδος (1)  Ωραιόκαστρο   20px|link=|alt=Έξοδος (2)  Δυτικά: Σταυρούπολη, Εύοσμος, ΚορδελιόΑνατολικά: Ευκαρπία Αερογέφυρα ΣταυρούποληςΔείτε Περιφερειακή οδός Θεσσαλονίκης 15px|link=|alt=Διασταύρωση (3)  Λεωφ. Στρατού, Οικισμός Μεγάλου Αλεξάνδρου    15px|link=|alt=Διασταύρωση (4)  Προς Ωραιοκάστρου και Μαυρομιχάλη    15px|link=|alt=Διασταύρωση (5)  Ψυχιατρικό Νοσοκομείο Θεσσαλονίκης    15px|link=|alt=Διασταύρωση (6)  Κέντρο Πολιτισμού Χρήστος Τσακίρης, Σταυρούπολη   15px|link=|alt=Διασταύρωση (7)  Δημαρχείο Σταυρούπολης  Οδός Καραολή και Δημητρίου  15px|link=|alt=Διασταύρωση (8)  Οδός Κολοκοτρώνη    15px|link=|alt=Διασταύρωση (9)  Οδοί Ακριτών και Δαβάκη, Στρατόπεδο Παύλου Μελά  Τέλος αναβαθμισμένου τμήματος  15px|link=|alt=Διασταύρωση (10)  Κοιμητήρια Ζέιτενλικ, Νεάπολη   15px|link=|alt=Διασταύρωση (11)  Νεκροταφείο Αγία Παρασκευή, Νεάπολη    15px|link=|alt=Διασταύρωση (12)  Προς οδό Ελ. Βενιζέλου, Νεάπολη, Αμπελόκηποι  Οδός Αγίων Πάντων  15px|link=|alt=Διασταύρωση (13)  Προς Αγίου Δημητρίου Οδός Αγίου Νέστορος    15px|link=|alt=Διασταύρωση (14)  Αμπελόκηποι  Δείτε Οδός Αγίου Δημητρίου   15px|link=|alt=Διασταύρωση (15)  Πλατεία Δημοκρατίας (Βαρδάρης)  Δείτε Οδός ΕγνατίαΔείτε Οδός Μοναστηρίου

 Παραπομπές 

Κατηγορία:Δρόμοι της Θεσσαλονίκης
Κατηγορία:Δρόμοι στην Κεντρική Μακεδονία